《偈 其五》
宋代·释祖镜

达磨携将一只归，儿孙从此赤脚走。借他朱履代麻鞋，休道时难事掣肘。

化鹏未遇不如鹍，画虎不成反类狗。

作者简介：释祖镜，俗姓张，明州（今浙江宁波）人。住明州大梅，称法英祖镜禅师。乃青原下十一世，九峰韶禅师法嗣。徽宗宣和初，上《道德经解》。高宗绍兴初卒。《五灯会元》卷一六有传。今录偈六首。